จีสตีลไม่ปฎิเสธข่าวมิตตาลขอซื้อหุ้นใหญ่
จีสตีลไม่ปฏิเสธข่าว อาเซเลอร์ มิตตาล เจรจาขอซื้อหุ้น 60% ระบุอยู่ระหว่างการศึกษาการจัดหาผู้ร่วมลงทุน
18 ม.ค. 2554

จีสตีลไม่ปฏิเสธข่าว อาเซเลอร์ มิตตาล เจรจาขอซื้อหุ้น 60% ระบุอยู่ระหว่างการศึกษาการจัดหาผู้ร่วมลงทุน
บริษัทจีสตีล(GSTEEL) ชี้แจงกรณีที่มีข่าวว่า   บริษัท อาเซเลอร์ มิตตาล ได้เจรจากับผู้ถือหุ้นใหญ่ของบริษัท จี สตีล  เพื่อขอซื้อหุ้นบริษัทฯ 60%นั้น บริษัทไม่ได้เป็นผู้ให้ข่าวดังกล่าว และบริษัทฯ อยู่ระหว่างการศึกษาการจัดหาผู้ร่วมลงทุน ซึ่งเป็นหนึ่งในแนวทางการปรับโครงสร้างทางการเงินของบริษัทฯ
อย่างไรก็ตาม หากบริษัทฯ สามารถได้ข้อสรุปจากผู้ร่วมลงทุนแล้ว จะนำเสนอที่ประชุมคณะกรรมการบริษัท และที่ประชุมผู้ถือหุ้นพิจารณาอนุมัติตามลำดับ และจะแจ้งให้ทางตลาดหลักทรัพย์ฯ ทราบความคืบหน้าต่อไป
ด้านราคาหุ้น GSTEEL เคลื่อนไหวช่วงแคบๆ เช้าวันที่ 18 ม.ค.เคลื่อนไหวบริเวณ 0.76 บาทเท่ากับวันก่อน แต่ลดความร้อนแรง เมื่อเปรียบเทียบกับวันก่อน ซึ่งราคาหุ้นขยับขึ้นแรง 5% เศษ  หรือ 0.04 บาท ด้วยมูลค่าการซื้อขายสูงกว่า 463 ล้านบาท